Den Vest-Sjællandske Avis, 1831-09-27
Man læser fra Wien et Brev af 8de Septbr., som Feldmarskal Paskewitsch-Eriwanski har tilskrevet den Russiske Ambassadeur ved det Østerrigske Hof, og hvori han melder ham Varschaus Erobring. Han siger deri, at Rebellerne forkastede med en Forblindelse, som han ikke nok kan beklage, de Fredsord han tilsendte dem den 6te Septbr., og at derpaa den første Linie af Forskandsningerne blev erobret efter den meest haardnakkede og blodige Modstand; at den 7de Septbr. Kl. 4 om Morgenen, da han just var i Begreb med at bestorme den anden Linie, afsendte General Krukowiecki Gen. Prondzinski til ham for at erklære: at den Polske Nation vilde underkaste sig sin retmæssige Souverain. Men da Krukowiecki siden kom selv hen til ham, saa vilde han ingenlunde bekræfte denne Forsikkring, men sagde at den først udkrævede Rigsdagens Auctorisation. Kl. 10 om Formiddagen skiltes de ad, efterat Feldmarskallen havde giort ham de alvorligste Forestillinger og de Ulykker, som en saadan frugtesløs Modstand vilde drage efter sig. Han gav Krukowiecki 3 Timer til at betænke sig; men da intet tilfredsstillende Svar indløb, saa lod han Angrebet begynde Kl. 1 1/2 det var frygteligt og frembragte en stor Virkning. Parlementairer gik frem og tilbage; men tilveiebragte kun dilatoriske Svar. Nu blev Stormen foretaget paa den anden Linie af Forskandsningerne, og de bleve indtagne med Magt. Fienden som havde faaet Forstærkninger (disse Ord synes at røbe, at den største Deel af den Polske Armee har virkelig været fraværende paa Kampens Dag, forsvarede haardnakkent Haverne og Randen af Gravene; men kunde ikke længe modstaae vort Angrebs Heftighed; ogsaa Volden omkring Staden, som udgjorde en tredie frygtelig Forsvarlinie, blev indtaget med Storm. J disse to Dage bleve 100 Kanoner erobrede og 6000 Mand gjorte til Fanger. Nu kunde intet længere frelse Staden, og Armeen anraabte Keiserens Naade, og denne giorde mig det til en Pligt at standse Krigernes Heftighed, som vare forbittrede over en saastor Modstand. De Polske Tropper begave sig til Plof, for i Overeenstemmelse med Keiserens Manifest (det første han udstædte, da han erfarede Opstanden i Polen) der at oppebie hans Ordre. Disse hæderfulde Resultater have voldet os omfindtlige Tab; jeg fik selv en Contusion paa den venstre Arm og paa Brystet. (Denne Skrivelse maae betragtes som den meest paalidelige Efterretning om Erobringen af Varschau; imidlertid synes det virkelig, som at Armeen ikke har underkastet sig; men at Krukowiecki kun har gjort det paa dens Vegne; eller anstillet sig som det var med dens Samtykke, for at frelse Hovedstaden; det lader virkelig til som at Polakkerne have seiret paa andre Punkter imedens Varschau blev bestormet, og at disse Fordeele oplive Troppernes Mod; thi man læser en udførlig Jndberetning fra General Rosen af 2den Septbt., hvoraf sees at han stod med sit Korps posteret foran Praga; at GeneralRomarino rykkede derpaa ud imod ham med 200,000 Mand og 38 Kanoner, og som altsaa ikke kunde hielpe til at forsvare Varschau, at det kom til en blodig Kamp den 28de og 29de August, nu hedder det vel at Russerne seirede; men Gen. Rosen tilstaaer dog selv, at hans Arriergaarde kom i megen Nod; Gen. Warpachowski og flere Officere bleve dræbte, og Resultatet blev at Russerne maatte retirere til Briese, det er saaleves evident at Russerne bleve drevne tilbage til Volhynien over Bug floden; det hedder at de mistede alle deres Magaziner. Man maae ogsaa observere at man ikke har hørt noget om at det Tolstøiske Corps er stødt til Hovedarmeen. Det er derfor meget mueligt og selv sandsynligt at den Russiske Feldmarskal har ved Efterretningen om disse Vanheld og ved Erkiendelsen af sin farlige Stilling paa hiin Side af Varschau, resolveret sig til at foretage en Storm paa denne Hovedstad, som var blottet for sine fleste Tropper; og at han derfor har i dette kritiske Øie blik gaaet tilværks med saamegen Kraft og tillige med saameget Maadehold. Forholder alt dette sig saaledes, saa er der vel kommet et dybt Skaar ind i Knuden; men den er endnu ikke hugget over. Fyrste AdanCartoryski tiente som Soldat ved Romarinos Armee.)